กรมศิลปากร ประกาศปิดแหล่งเรียนรู้ในจังหวัดที่กำหนดเป็นพื้นที่ควบคุมสูงสุดและเข้มงวด จนถึงสิ้นเดือนนี้
นายประทีป เพ็งตะโก อธิบดีกรมศิลปากร เปิดเผยว่า ตามที่ได้มีการประกาศขยายระยะเวลาสถานการณ์ฉุกเฉินไปออกไป กรมศิลปากรจึงยังคงให้แหล่งเรียนรู้ในสังกัดปิดการให้บริการเป็นการชั่วคราวไปจนถึงวันที่ 31 สิงหาคม 2564 ประกอบด้วย พิพิธภัณฑสถานแห่งชาติ อุทยานประวัติศาสตร์ โบราณสถานที่ประกาศขึ้นทะเบียน หอสมุดแห่งชาติ หอจดหมายเหตุแห่งชาติ และโรงละครแห่งชาติ ทั้งนี้ ให้ผู้บังคับบัญชาของแหล่งเรียนรู้ที่กรมศิลปากรมีคําสั่งให้ปิดการให้บริการ จัดให้เจ้าหน้าที่ในหน่วยงานดําเนินมาตรการปฏิบัติงานนอกสถานที่ตั้งให้มากที่สุด โดยไม่กระทบหรือก่อให้เกิดความเสียหายแก่ราชการและดําเนินการภายใต้มาตรการป้องกันโรคโควิด- 19 อย่างเคร่งครัดสำหรับผู้ที่ต้องการใช้บริการแหล่งเรียนรู้ ในสังกัดกรมศิลปากรสามารถใช้บริการผ่านระบบออนไลน์ทั้งบริการของหอสมุดแห่งชาติ พิพิธภัณฑและอุทยานประวัติศาสตร์เสมือนจริง บริการขออนุญาตนำเข้าหรือส่งออกโบราณวัตถุ ศิลปวัตถุ สืบค้นแหล่งมรดกทางศิลปวัฒนธรรมและจัดซื้อหนังสือ อีกทั้งยังมีการจัดเสวนาให้ความรู้ผ่านระบบออนไลน์ผ่านช่องทาง YouTube และเว็บไซต์กรมศิลปากร